JohanHeinsen/ENO huggingface dataset:
Aalborg Stiftstidende, 1839-07-05
Efter Begjæring af Kongens Foged bliver den Kjøbmand Peter Rasch tilhørende Gaard, Nr. 5 paa Algaden, hvori er effectueret Udlæg for resterende kongelige Skatter og Comme=Afgifter, herved stillet til Bortsalg, saaledes: 1ste Auction Torsdagen den 1ste August, 2den Auction Torsdagen den 8de August, 3die Auction Torsdagen den 15de August, hver Dags Formiddag Kl. 10. De tvende første Auctioner afholdes paa Stadens Raadstue og den tredie i Stedet selv. Conditioner og de Salget forøvrigt vedkommende Documenter henligge indtil første Auction til Eftersyn paa Cancelliraad, Byfoged Wølfferdts Contoir. Hvilket herved overeensstemmende med Placaten af 22de April 1801, bekjendtgjøres. Liebhavere indbydes. Aalborg, den 5te Juli 1839. A. Mørch.
Aalborg Stiftstidende, 1839-07-05
Auction. Tirsdagen den 30te Julii næstkommende, om Formiddagen Kl. 10, bliver, ifølge den Beslutning, Vedkommende nu have taget, paa Stranden ved Rødhuus i Hune Sogn under Hjørring Amt, afholdt Auction over det sammesteds under 9de Januar d. A. indstrandede Kufskib Therese" af Husum, drægtig 34 1/2 Commercelæster og tiltaklet som Galease. Skibet, der er nyt, solid bygget og zinkforbudet, ansees fuldkommen dygtigt til Udsættelse fra Stranden, dog har det mistet Mesanmasten. Hvad der er bjerget af dets Takkelage og Jnventarium sælges ligeledes. Kjer og Hvetbo Herreders Contoir i Nørre-Sundby, den 23de Juni 1839. Lange.
Aalborg Stiftstidende, 1839-07-05
Jfølge Amtets Ordre stilles den Berthel Pedersen, forhen tilhørende, den Kongelige Kasse for Skatte= og Afgifts Restancer tilkiendte Gaard, Sneverholt kaldet, i Hellum Sogn, af Hartkorn Ager og Eng 2 Tdr. 2 Fdkr. Alb., Skovskyld 2 3/4 Alb, med Avl og Afgrøde, til Salg ved 3 Auctioner, der afholdes saaledes: første Auction, Mandagen den 22de Juli, anden Auction, Mandagen den 5te August og tredie Auction, Mandagen den 19de August førstkommende, hver Dags Formiddag Klokken 11, hvilket herved bekjendtgjøres, saavel til Lysthavendes, som Pantecreditorers og andre Retshaveres Efterretning, overeensstemmende med Placat af 22de April 1817. – De 2 første Auctioner afholdes paa mit Contoir, tredie Auction derimod i Sneverholt. - Conditionerne kunne forinden Auctionerne erfares paa mit Contoir. Bye- og Herredsfogedcontoiret i Sæby, den 27de Juni 1839. Heiberg.
Aalborg Stiftstidende, 1839-07-05
Administrations- og Arrangements=Commissionen for Stamhuset Benzon, den 27de Juni 1839. C. Benzon. A. Olsen.
Aalborg Stiftstidende, 1839-07-05
Trykfeil. J det i Gaarsavisen meddeelte Digt staaer feilagtigt i 2den Linie ned istedetfor end og i Digtets 15de Linie dog istedetfor dig".
Aalborg Stiftstidende, 1839-07-06
Aalborg Stiftstidende og Adresse-Avis. No 131.
Aalborg Stiftstidende, 1839-07-06
Aar 1839. Løverdagen den 6te Juli. Denne Avis, som udgives af Jens Chr. Borch & N. Ph. Reels Enke og redigeres af Bernhard Ree, udgaaer i Gange ugentlig og kan bestilles paa alle kongelige Postcontoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1839-07-06
Gudstjeneste. Sjette Søndag efter Trinitatis prædiker til Høimesse i Budolphi Kirke Hs. H. Hr. Stiftsprovst, Dr. Hald; i Frue Kirke Hs. H. Hr. Provst Hertel. – Til Aftensang i Budolphi Kirke Hr. Pastor Boesen; i Frue Kirke Hr. Pastor Bruun. - J Nørre-Tranders Kirke Kl. 1 Hs. H. Hr. Provst Hertel. – J Sønder-Tranders Kirke Kl. 9 Hr. Pastor Bruun. Hospitalet til H. Hr. Pastor Vagten.
Aalborg Stiftstidende, 1839-07-06
Brasilien. Jfølge Beretninger fra Rio Janeiro af 25de April har der fundet alvorlige Collisioner Sted mellem Beboerne af Rio og Besætningen paa den foran Staden stationerede engelske Flaade, som vare foranledigede ved, at en agtet Jndvaaner var bleven skudt af en engelsk Skildvagt, da han paa et Dampskib seilede imellem et britisk Krigskib, hvorpaa hiin Skildvagt befandt sig, og et Slaveskib, der af det nævnte Krigskib var gjort til Prise. En lang, og som det synes frugtesløs, Correspondence er ført imellem Udenrigsministeren og den engelske Charge d'affaires, der søgte at kaste Skylden paa Dampskibscapitainen, som, ved utilladeligt at styre sin Cours imellem begge Skibe, havde fremkaldt Formodningen om at han havde Noget ifinde med det kaprede Slaveskib. Fra Rio-Beboernes Side blev iøvrigt besluttet at nægte enhver britisk Officeer eller Matros fra Flaaden Landgang, og ved Efterretningens Afgang, 4 Dage efter den omtalte Begivenhed, vedblev man fra Landsiden, endnu ved sin Beslutning. Flere Baade, der havde forsøgt paa at lande, bleve tvungne til at vende om igien. - De over Rio indløbne Efterretninger fra Buenos Ayres vide Jntet om et Nederlag af Franskmændene, hvorom de engelske Beretninger have fortalt. Paa anden Vei vil man derimod have erfaret, at Franskmændene have indtaget Sø staden Rosario.
Aalborg Stiftstidende, 1839-07-06
Den fortjenstfulde hessiske forhenværende Deputerede for Universitetet i Marburg, Prof. Jordan, er pludselig paa Regjeringens Befaling bleven suspenderet fra sit Embede, hans Person belagt med Arrest og alle hans Papirer forseglede af Politiet. Grunden til denne uventede Regierings=Handling er aldeles ubekjendt.
Aalborg Stiftstidende, 1839-07-06
Den russiske Thronfølger er nu, efter fuldendt Uddannelsesreise, vendt tilbage over Stettin til Petersborg. Foruden Hærskuet i Polen, hvorhen 80,000 af de i Kongeriget garnisonerende 130,000 Mand ere beordrede, vil til tige finde en stor russisk Lystleir Sted ved Borodino, hvorikke mindre end 200,000 Mand Tropper skulle forsamles. Til denne Lystleir venter man ogsaa Erkehertug Carls Søn Albrecht, hvem et Rygte vil forlove med den skjønne russiske Prindsesse Olga, Keiser Nicolais næstældste Datter.
Aalborg Stiftstidende, 1839-07-06
Fædrelandet. Afdøde Geheimeconferentsraad, Storkors af Dannebrogen og Dannebrogsmand Lange, dirigerende Medlem af Directionen for den almindelige Pensionskasse, havde været Embedsmand i 63 Aar. Han opnaaede den høie Alder af 86 Aar og efterlader sig et hæderligt Eftermæle for sin lange Embedsbane.
Aalborg Stiftstidende, 1839-07-06
Den her i Avisen Nr. 123 efter Hempels Avis omtalte modige Bedrift af Fiskeren Henrik Rymkjærs 17aarige Søn, der, med egen Livsfare, ved Stige frelste en Gaard mands Søn fra at drukne i Canalen, har begeistret Steen Steensen Blichers patriotiske Muse til nedenstaaende skjønne Folkevise, som læses i Hempels Avis, Rasmus Peter Rymkjær. Min Harpe den bliver saa særdeles let, Mine Fingre de løbe saa faae, Og selver jeg bliver ungdommelig ret, Og lader da Strengene brage. Naar Ungdom med Kraft monne vise sig saa, Som jeg nu i Sang vil fremføre - Kom Børn, og følg med mig til Odense Aa! Der skal J faae Noget at høre. Det seer nu vor Rasmus: med hurtige Kast Han kæmper sig op imod Strømmen. Men det har med Hjælpen saa trængende Hast, Og det gaaer for seent med den Svømmen. Et snildere Raad nu han finder da paa, Og skyder sig ind imod Landet, Og opad paa Dæmningen springer han saa, Og styrter sig atter i Vandet. Sol skinnede blideligt, Veiret var smukt, Og Bølgene lokked de Drenge. Men Een iblandt disse blev under dem dukt, Og tøved i Dybet forlænge. Han bukker med Fart hvor den Smaadreng sank ned, Og Bølgen sig over ham lukker. En Qvinde ved Aabredden Hænderne vreed; Som Blæsten i Sivet hun sukker. Nu kommer han atter tilsyne – men ak! Alene han Vandet mon træde. Ud pusted han Veiret, og atter han trak Ved Bredden de hyle og græde. Kom ind nu," saa raabe de hisset og her, "Du ellers bliker ogsaa dernede!"Men Svømmeren svarer: "Hvi skrige I der? Hold hellere Jollen tilrede! Og see, nu forsvinder den Dykker paany Gud Fader sig naadig forbarme!""Og kom her end hundrede Joller fra By, Slet ingen kan frelse de Arme Ha see, nu er Knosen heroppe igien"Og see, han har Noget at bære "Og see, Med den Venstre han haler herhen "Mon det kan den Druknede være; Oja er det saa; men endnu ei et Liig - Thi see, han at aande begynder! Paa Bredden nu lyder et frygteligt Skrig, Og Svømmerens Seier forkynder. At Karlen og Manden vil vove sit Blod, Det bør i sin Orden saa være; Men see vi en Dreng træde Døden imod - Det haver den dobbelte Ære. En Sølvmynt vel faaer Du for ædelig Daad – Og det er ei meer end billigt Jeg giver en Sang Dig, som jeg haver Raad, Det gjør jeg nu ogsaa frivilligt. Og naar Du er borte, og Præmien med – Maaskee jeg dog meer end drømmer -De sjunge i Danmark paa mangen et Sted: Om denne vor dristige Svømmer. St. St. Blicher.
Aalborg Stiftstidende, 1839-07-06
Handels- og Skibsefterretninger. HolmegaardsGlasværk har i de sidste 3 Aar, siden Udsalgsprisen paa Bouteiller var bleven nedsat til 16 a 20 pCt. under hvad den var og er i selve Norge, og Tilførselen derfra altsaa var bleven utænkelig, forøget sin Production fra 4 a 500,000 til circa 800,000 Bouteiller og andre Grøntglasarbeider aarlig. Nu derimod har man fundet, at denne Production er for stærk, i Forhold til Afsætningen, og har derfor begyndt at lægge sig mere efter Forfærdigelsen af alle Slags Huusholdningssager og techniske Arbeider af Hvid glas, saavelsom af alle Slags Apothekerglas, hvoraf Afsætningen betydeligt har tiltaget. De paa det jydske Glasværk Conradsmindepustede Bouteiller – hedder det – der i Qvalitet og Accuratesse i Arbeidet staae meget tilbage for de holmegaard ske, ere i Kjøbenhavn blevne solgte til en Priis, som langtfra ikke kunde betale, hvad de havde kostet at producere. (Holst.)
Aalborg Stiftstidende, 1839-07-06
Frederikshavn, den 4de Juli. Den 1ste de, ankrede op under Høilandet Galeasen Fru Metter, S. P. Meinert, af Sønderhoe fra Nyborg til London, og Jagten Haabet, Ache, af og fra Nykjøbing i Sjælland til Newcastle. Begge lettede den 2den og gik nordefter. Samme Dag passerede sydefter Jagten Haabet, J. M. Bøie, af Marstal fra Bergen til Bandholm; Jagten 13 Søstre, R. Hansen, af og til Svendborg fra Bergen. Den 3die Jagten Elisabeth Juel, F. Marquardt, af og til Nykjøbing paa Falster fra Christiania. En Galease, som man antager for en Fanøer, er ved Aftenstid ankret op under Høilandet.
Aalborg Stiftstidende, 1839-07-06
Frederikshavns Skibsliste. Jndk. D. 1ste Juli. O. Larsen f. Porsgrund m. Jern og Træl. H. Thorsen f. Flensb., best. t. Norge m. Korn (udg. d. 4de). D. 2den: M. Lund f. Frederikshald, best. t. Aalb. m. Træl. (udg. d. 3die). D. 3die R. Børgesen f. Mandal, best. t. Ringkjøb. m. Træl(udg. d. 4de). J. H. Koch f. Helligenh., best. t. Christiania m. Korn (udg. d. 4de). - Udg. D. 1ste T. Tønnesen t. Christianssand m. Korn. N. Nielsen t. Norge m. Korn. D. 2den: H. Hansen og F. Thiel t. Kbh. m. Stykg. D. 4de: D. Christensen f. Sønderb. t. Drammen. O. Larsen t. Porsgrund m. Caffe og Fedev. - Vinden den 4de Juli Kl. 9 1/2 Aften: BSV. Aalborg Torvepriser, den 6te Juli. Rug 3 Mk. 8 s.; Kartofler 16 s.; pr. Skp. Oxekjød 8 a 10 sk.; Kalvekjød 12 s.; saltet Flæsk 12 s.; fersk Flæsk 11 s.; Herregaardssmør 22 s.; Bøndersmor 17 s.; pr. Pd. Æg 14 s. pr. Snees.
Aalborg Stiftstidende, 1839-07-06
Aalborg Kirker. Døbt. Den 30te Juni, Overkrigscommissair og Toldbetjent Klügleins Datter, Hortensia Laura Augusta Kluglein; Fadd. Jfr. M. Schmidt, Jfr. H. Møller, Overkrigscommissair Qvist, Agent Galster, Propr. Kuhlmann, Kjøbmændene Galthen, J. Kjer, Mørup. og Simoni, Brygger Sødring, Fabriqueur Leisner.
Aalborg Stiftstidende, 1839-07-06
Ved Tallotteriets 1355de Trækning i Altona udkom: Nr. 67. 11. 86. 40. 39.
Aalborg Stiftstidende, 1839-07-06
Ved Selskabets Skiveskydning den 30te f. M. bleve Præmierne vundne saaledes: 1ste Præmie, 1 Sukkerskaal, Hr. P. Smith, ved eget Skud; 2den Pr., 1 Sølv=Peberbøsse, Hr. Capit. Galthen, ved Karethmager E. Jensen; 3die Pr., 2 Sølv=Sylteskeer, Hr. Sadelmager Wulff, ved P. Smith; 4de Pr., 1 Sølv-Theeske, Hr. Gjæstgiver Petersen, ved E.Jensen, 5te Pr., 1 Sølv=Barneskee, Hr. Kbmd. A. Hassing ved eget Skud. de Nu er
Aalborg Stiftstidende, 1839-07-06
Bekjendtgjörelser. Det var Herrens Villie, idag Morges Kl. 5 ved en blid og rolig Død at bortkalde fra mig og vore 5 umyndige Børn, min elskede, gode Kone Jnger Kirstine Kobsel, født Christensen, efter 43 Ugers Brystsvaghed, i hendes 34 1/2 Aar. Dette sørgelige Budskab bekjendtgjøres herved for fraværende Slægt og Venner. Aalborg, den 5te Juli 1839. Jørgen Friderich Kobsel.
Aalborg Stiftstidende, 1839-07-06
At Enkemadame Mette Elisabeth Rostrup, født Nandrup, er den 3die Juli 1839 død i Thornby Præstegaard, bekjendtgjøres herved.
Aalborg Stiftstidende, 1839-07-06
J Hr. Pastor Rostrups Fraværelse I. C. Jacobsen, Kirkesanger.
Aalborg Stiftstidende, 1839-07-06
Beboelse for en liden Familie er førstkommende Flyttetid tilleie hos Wogelius.
Aalborg Stiftstidende, 1839-07-06
J Kjærsmølle, saavelsom paa Aalborg Veirmølle, kan til næstk. Mikkelsdag erholdes 3 a 4 Værelser med øvrige Beqvemmeligheder i Leie, naar man henvender sig snarest muligt til Eieren. Mit Sted eller Huus med Have og Vand brønd i Gaarden, agter jeg underhaanden snarest muligt bortsolgt. Det afgiver beqvem Leilighed for en Haandværker eller Enke. Hjørring, den 4de Juli 1839. Christine sal. Milberg.
Aalborg Stiftstidende, 1839-07-06
J Hjørring hos Smed Christen Christensen kan kjøbes en ny Vogn med 2 Agestole; den har jydsk Spor og sjællandsk Facon.
Aalborg Stiftstidende, 1839-07-06
At jeg, ifølge Constitution, har indtil videre overtaget de Branddirecteur-Embedet i Hjørring Amt vedkommende Forretninger; det bringes herved til offentlig Kundskab. Vanggaard ved Hjørring, den 4de Juli 1839. Juel.
Aalborg Stiftstidende, 1839-07-06
Lodsedlerne til det Kjøngske Vare=Lotteri kan daglig fornyes indtil 24de Juli, som er den seneste Fornyelsestid. Aalborg, den 5te Juli 1839. Grønnerup. 1180 Rbd. r. S. og 575 Rbd. Sedl. ere strax til Udlaan af Hellum Hindsted Herreders Overformynderi imod anordnet Sikkerhed.
Aalborg Stiftstidende, 1839-07-06
Tvende Værelser med Kjøkken og Plads til Jldebrændsel ere at faae til Leie til Michaeli. Aalborg, den 26de Juni 1839. D. Bernhardt. Høflet. Padeengen, anvises af Stiftsbogtrykkeriet.
Aalborg Stiftstidende, 1839-07-06
Et Klædeskab ønskes tilkjøbs hos Viinhandler Krebs.
Aalborg Stiftstidende, 1839-07-06
Sirtser, i allernyeste Mynstre ere idag atter arriverede hos Jacob Philipsen. 100 Specier kan faaes tilkjøbs Vestergade Nr. 50.
Aalborg Stiftstidende, 1839-07-06
De Stutteriebesigtigelser, som i Overeensstemmelse med Placaten af 25de Februar 1837 skulle afholdes i Jylland, blive i indeværende Aar foretagne saaledes: i Veile den 23de og 24de Juli, i Skanderborg den 26de og 27de Juli, i Randers den 29de, 30te og 31te Juli, i Rold den 2den August, i Nørre-Sundby den 3die August, i Hjørring den 5te og 6te August, i Thisted den 8de og 9de August, i Nykjøbing paa Morsø den 10de August, i Skive den 12te og 13de August, i Holstebro den 15de og 16de August, i Varde den 19de og 20de August.
Aalborg Stiftstidende, 1839-07-06
Ved Besigtigelserne i Rold og Nykjøbing paa Morsøkunne alene fremstilles Folhopper tilligemed deres Fol til Concurrence om de ved fornævnte Placat anordnede forhøiede Præmier, samt unge Hingste til Bedømmelse, hvorimod Uddeeling af Hingstpræmien, samt Udbetaling af de hidtil bestemte Præmier af 2 Rbd. Sv. for hver Følhoppe, som er indbrændt for Aaret 1835, fremdeles som hidtil skeer paa de ældre Besigtelsesteder. Paa ethvert Sted skal den første Dag foretages Besigtelse af Hingste, samt Udbetaling af de ældre Præmier for Folhopper, og paa den anden Dag skeer besigtelsen af de Folhopper tillige deres Folsom fremstilles til Concurrence om de ovenmeldte forhøiede Præmier. Dog skulle i Randers den anden Dag ikkun fremstilles alle Hopper fra Randers Amt nordenfor Fjorden, og paa den tredie Dag alle Hopper fra den Deel af Amtet, der ligger sønden for Fjorden, samt af Viborg, Aarhuus og Skanderborg Amter, forsaavidt Beboerne, ifølge Placatens Bestemmelser, kunne stille deres Heste til Besigtigelsen i Randers. Den kongelige Direction for Stutterivæsenet og Veterinairskolen, den 28de Juni 1839.
Aalborg Stiftstidende, 1839-07-06
Administrations- og Arrangements-Commissionen for Stamhuset Benzon, den 27de Juni 1839. C. Benzon. A. Olsen.
Aalborg Stiftstidende, 1839-07-08
Aalborg Stiftstidende. Adresse-Avis. No 132 Aar 1839. Mandagen den 8de Juli. Denne Avis, som udgives af Jens Chr. Borch & N. Ph. Rees Enke og redigeres af Bernhard Ree, udgaaer 5 Gange ugentlig og kan bestilles paa alle kongelige Postcontoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1839-07-08
Udlandet. Orienten. En Adjutant af Marschal Soult, Hr. Foltz, er paa et fransk Paket-Dampskib ankommen fra Syra til Constantinopel. Han skal, hedder det, være Overbringer af Depescher fra sit Hof, hvori det gjøres Admiral Roussin til Pligt at raade Divanet til Fred. Men disse Raadslag, hedder det endvidere, komme for seent eller snarere de ville nu frugte ligesaa lidet som de paa en Tid, da det endnu afhang af Sultanen at opretholde Freden, vidste at forskaffe sig Indgang hos ham og Divanet. Det samme Dampskib bragte Efterretningen om Udbrudet af Fjendtlighederne ved Tabelschir, hvor de tyrkiske Fortropper stødte sammen med det ægyptiske Cavalleri og Sidste efter en kort Fægtning trak sig tilbage til Aleppo. Man tvivlede ikke paa, at den næste Fremtid vilde blive rig paa afgjørende Begivenheder. J en tidligere Skrivelse fra Constantinopel, af 12te Juni hedder det, at alle Forsøg paa at afholde Sultanen fra et Angreb paa Syrien ere strandede paa den russiske Jndflydelse i Constantinopel, der har anvendt alt Muligt for at tilveiebringe en Krig i Orienten. – Portens tidligere omtalte Manifest, der afsætter Mehemed Ali og Jbrahim Pascha fra alle deres Embeder og Værdigheder og beklæder Hafis Pascha med Paschaliket Ægypten, er endnu ikke emaneret, men vil neppe udeblive længe. Porten skal, foruden dette Manifest, ogsaa have ifinde at udstæde en Circulair=Note til det diplomatiske Corps, hvori den væsentligen vil anføre, at Churschid Paschas Fremtrængen til Bassora har gjort den det til Pligt at gribe hurtige Forholdsregler og beordre Hafiz Pascha til Angreb. Tillige agter Porten deri at beraabe sig paa de store Rustninger i Persien, der, som den foregiver, foretages efter Mehemed Alis Tilskyndelse. (Efter Beretninger fra Persien til Alexandrien skal Schahen igien være brudt op mod Herat med 40,000 Mand og have sendt 5000 Mand til Buschire.) Porten, hedder det, staaer i Begreb med at afslutte et nyt Laan paa 80 Millioner Piastre.
Aalborg Stiftstidende, 1839-07-08
Fra Archipelagus meldes, at en Deel af den franske levantiske Flaade er landet ved Scio og har arresteret den derværende Pascha samt øvrige tyrkiske Embedsmænd, som under Paaskud af at en Græker, der skulde arresteres, holdtes skjult i den franske Consular=Agents Huus, vare trængte ind i dette og havde mishandlet Agenten i den Grad, at han skal være død af de erholdte Saar. Paschaen og øvrige "Retsbetjente" skulle nu føres til Constantinopel for der at dømmes.
Aalborg Stiftstidende, 1839-07-08
Rusland. Jfølge Breve fra Odessa hersker i den russiske Sydarmee usædvanlig Bevægelse. Tillige skriver man, at friske Tropper, circa 20,000 Mand, staae parate til Jndskibning. Disse Tropper skulle dog være bestemte mod Tscherkassien. J alle russiske Søhavne – skrives fra St. Petersborg under 29de f. M. –, i Sebastopol, Archangel osv., finder paa Skibsværfterne den meest levende Virksomhed Sted for ved Bygning af nye Krigskibe at sætte Ruslands Marine i den Stand, som Rigets nærværende Storhed udfordrer. Saaledes er i de første Dage af Juni Maaned paa de archangelske Værfter et nybygget Krigskib paa 74 Kanoner og 2 Transportskibe løbne af Stabelen. Den 15de Juni skulde den paa Rheden af Reval stationerede Krigsflaade stikke i Søen.
Aalborg Stiftstidende, 1839-07-08
England. Ministeriet – beretter Børsenhallens Correspondent fra London af 2den ds. – har lidt et nyt Nederlag, der denne Gang ovenikjøbet ikke har givet sig tilkjende under en ubetydelig Majoritets besmykkende Skikkelse men med en betydelig Minoritets fulde Vægt. Den allerede i Underhuset saa heftig angrebne første Clausul af den nye Jamaica Bill, som der havde en Majoritet af kun 10 Stemmer, er den 2den ds, i Overhuset bleven forkastet med en Majoritet af 69 Stemmer (149 Stemmer mod 80). Vistnok kunde man i Overhuset, hvor Toryerne spille Mester, ikke vente Andet efter den Skjæbne, Billen allerede har havt i Underhuset, imidlertid gjør dog først det nu for Lyset traadte Resultat det til fuldkommen Vished, at Ministrene heller ikke med Jamaica-Billen, den eneste næsten, som de endnu nogenlunde havde bjerget af deres Forholdsreglers Skibbrud i denne Session, kunde trænge igjennem; deres fuldstændige Hjælpløshed og Raadvildhed, træder saaledes paany uomstødeligt frem, og hvorledes en Forandring i Ministeriet endog kun en kort Tid kan undgaaes, lader sig vanskeligt begribe. Hvad Udfald denne Forandring vil faae, derom tillade Partiernes Stilling kun blotte Formodninger, imidlertid turde der dog vist for et mere liberalt Ministerium, maaskee under Durham eller Normanby, være større Udsigt, end for et Tory Cabinet. Hr. Ord har i Underhuset fremlagt en Petition fra det af Kjøbmænd, Skibsrhedere osv. bestaaende Handelskammer i Newcastle, der angaaer Handelen med Ticherkassien, og som maaskee turde blive af almindeligere Jnteresse.
Aalborg Stiftstidende, 1839-07-08
Belgien. Ved Overgivelsen af den aftraadte Deel af Luxemburg til Holland havde de belgiske Commissairer, vægret sig ved at aftræde Grændse-Landsbyen Martelange, fordi denne i Fredstractaten kun ved en Forseelse var bleven betegnet som hørende til Holland. Paa Grund af denne Vægring fra de belgiske Commissairers Side vægrede ogsaa de hollandske sig ved at underskrive Protocollen og Jnstructioner maatte først indhentes fra Brüssel og Haag. Senere meldte Echo du Luxembourg, at Storhertugdømmets Administration, da det saae, ved sine Commissairer, Jntet at kunne udrette, troede ved Overrumpling at naa sit Maal og henvendte sig til Borgemesteren i Martelange med Begjæring om at overlevere Byen. Borgemesteren, Hr. Kuborn, vægrede sig derimod paa det Bestemteste herved og erklærede, at han paa ingen Maade vilde tilgive, at hollandske Autoriteter indstalleredes i Byen. Denne Begivenhed bragte, som man vel kunde vente, Røre i det Luxemburgske. Til Arlon havde nogle Landmænd overbragt Efterretningen om, at en Colonne preussiske Tropper var i Anmarsch mod Martelange. Dette Rygte fandt megen Tiltro og strax var i Arlon Alt i Bevægelse for at forsvare Martelange. 3 Brigader Gensdarmerie bleve sendte derhen til Forstærkning; Jndvaanerne laante Autoriteterne Vogne, og Karrer til Troppernes hurtige Transport; den halve Deel af Arlons Garnison drog afsted derhen, Cheferne for Borgergarden tilbøde sig istedetfor Garnisonen at forrette Vagt tjenesten. Tilbudet blev modtaget og Allarmtrommen rørt. Om Aftenen den 25de begav Resten af Garnisonen og mange Frivillige sig til Martelange og om Natten herskede største Gjæring. Først den følgende Morgen erfoer man, at intet voldsomt Angreb paa Martelange var blevet foretaget, men at Chefen for det preussiske Troppe-Detaschement, Hr. München, kun havde gjort et gjentaget Forsøg paa at bevæge Borgmesteren til at overlevere Byen. Jfølge de seneste belgiske Efterretninger er denne Strid endnu ingenlunde udjævnet. Den 30te forrige Maaned blev i Brussel efter afholdt Ministerraad om dette Anliggende afsendt en Stafet til Arlon. J Namur og Lüttich have Deele af Garnisonen pludseligt erholdt Ordre til om Midnat, at bryde op mod det Luxemburgske. Paa den anden Side melder en Efterskrift i Eelaireur, at den større Deel af den preussiske Garnison i Fæstningen Luxemburg, var marscheret mod Martelange for at tage Byen i Besiddelse. J Martelange ruster man sig imidlertid til kraftig Modstand, saa at den lille Landsby maaskee endnu vil give et Efterspil af den sidste belgiske Krigshistorie.
Aalborg Stiftstidende, 1839-07-08
Fædrelandet. Kjøbenhavn, den 6te Juli. Hs. Majestæt Kongen retournerede i Onsdags Eftermiddag Kl. 4 1/4 med Dampskibet Kiel tilbage fra Reisen til Holsteen, og modtoges paa Toldboden af Hs. Majestæt Dronningen samt de høikongelige Prindser og Prindsesser.